’मद्धरा’ डुग्गर लाके दा सभने थमां मता मश्हूर पकवान ऐ। मद्धरा मिट्ठा बी बनाया जन्दा ऐ ते लूनका बी। मिट्ठा मद्धरा दुद्धै च सुक्के मेवे बदाम, छुहारे, सौंगी ठूठी पाइयै त्यार कीता जन्दा ऐ ते लूनका मद्धरा काबली छोले, साबत माहें, राजमाहें, गुच्छियें बगैरा कन्नै मेवे ते देंहीं पाइयै बनाया जन्दा ऐ। मद्धऱा पकवान दी मश्हूरी समुन्दरें पारै दे लाके च बी पुज्जी गेदी आखी जन्दी ऐ। उल्लेख मिलदा ऐ जे वीरा स्वामी रैस्टोरैंट लंडन (Veera swamy Restaurant, London) दे मालक सर विलियम स्टीवार्ड, जेह्ड़े भारत च भारती पकवानें ते चटनियें दे नुस्खे त्यार करोआने दे उद्देश्य कन्नै भारत आए हे। ओह् डुग्गर प्रेदश च बी पधारे ते उनें इत्थुं दे पकवानें गी बनदे दिक्खेआं ते चक्खेआ बी हा। फी इन्दे नुस्खे बनोआइयै ओह् कन्नै लंडन लेई बी गे हे। जिकर मिलदा ऐ जे मद्धरा उनें गी सभनें थमां मता पसिन्द आया हा।